OzLabs/hebrew-wiki-articles huggingface dataset:
גלודני

גלודני (ברומנית: Glodeni; ברוסית: Глодяны) היא עיר בצפון־מערב מולדובה, בירת נפת גלודני.

== היסטוריה ==
ישנם תיעודים המראים כי העיר נוסדה בשנת 1673. תיעודים נוספים מסבירים כי במאה ה־18 שרר בעיר מצב כלכלי קשה עקב הקרקע שאינה התאימה לחקלאות. העיר סבלה ממצב קשה עד למאה ה־19.

בשנת 1973, לרגל ציון 300 שנה לייסוד העיר, הושק סמל העיר.

בשנת 1985 כרתה העיר ברית ערים תאומות עם העיר שרהורוד באוקראינה. 5 שנים אחר כך נכרתה ברית ערים תאומות עם העיר בוטושאן ברומניה.

== גאוגרפיה ==
העיר ממוקמת בצפון־מערב מולדובה, כ־16 קילומטרים מהגבול עם רומניה (על הנהר פרוט), כ־28 קילומטרים מערבית לעיר בלץ וכ־125 קילומטרים מצפון־מערבית לקישינב, בירת המדינה. גובה העיר הוא כ־155 מטרים מעל פני הים.

== דמוגרפיה ==
עד תחילת המאה ה־20, אוכלוסיית העיר נעה בסביבות ה־400 תושבים, אך עד שנת 1940 כבר התגוררו בה קרוב ל־4,000 תושב. אוכלוסיית העיר הגיעה לשיא של 13,180 תושבים בשנת 1989 אך מאז היא נמצאת במגמת ירידה, ונכון לשנת 2014 חיים בה 8,676 תושבים.

כ־60% מאוכלוסיית העיר הם מולדובנים או רומנים, כ־28% הם אוקראינים, כ־10% הם רוסים והשאר אחרים.<ref>[http://www.statistica.md/pageview.php?l=ro&idc=295&id=2234 Recensământul populației din 2004. Caracteristici demografice, naționale, lingvistice, culturale] statistica.md</ref>

== ערים תאומות ==
* 
* 

== קישורים חיצוניים ==

== הערות שוליים ==

קטגוריה:מולדובה: ערים
לך תתרגל איתה

"לך תתרגל איתה" הוא שיר שכתבה, הלחינה וביצעה הזמרת הישראלית אתי אנקרי. הוא יצא במרץ 1991 כסינגל מתוך אלבום הבכורה שלה, "רואה לך בעיניים", והפך לאחד מלהיטיה הגדולים ביותר.

== על השיר ==
"לך תתרגל איתה" התחיל כבדיחה של אנקרי על דורון ליניק, לימים בעלה, שבאותה התקופה עדיין לא היה בלעדי לה. היא התבדחה על הנושא במהלך הקלטת האלבום, באחת החזרות שבין שיר לשיר, כשלקחה גיטרה ושרה "לך תתרגל איתה". אף על פי שהיא ראתה בכך בדיחה, המפיק המוזיקלי של האלבום, אלון אולארצ'יק, ראה במאורע פוטנציאל רציני לשיר מוצלח: , סיפרה אנקרי. היא כתבה את השיר, אך עדיין ראתה בו בדיחה ולא רצתה להכניסו לאלבום. השניים התווכחו ארוכות, אולארצ'יק התעקש ולבסוף אנקרי התרצתה.

הפתיחה של השיר ("דן דין נא טרקדו נא נא...") היא בהשראת המוזיקה ההודית, שבה לכל סוג של הקשה על הטאבלה יש הברה (אף כי אנקרי סיפרה שלא הקפידה על דיוק). טוויסט הסיום צובע באור הומוריסטי את השיר, שנתפס עד כה כשיר פמיניסטי תוקפני, ומחזיר אותו לתפיסתו המקורית בעיני היוצרת כבדיחה.

ירון ברוידא ממגזין "קולומבוס" תיאר את הסוגה של השיר כחלק מביקורתו על השיר (בה התייחס גם לשימוש שעשתה אנקרי בכישוריה ובהכשרתה כשחקנית, כישורים שהתבטאו גם בווידאו קליפ של השיר): .

== הצלחה ==
השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־12 במרץ 1991. הוא זכה להצלחה וצעד תשעה שבועות, עד 4 ביוני 1991 אז יצא מהמצעד. בשיאו הגיע למקום השני, ב־2 באפריל 1991. במצעד השנתי של התחנה (תשנ"א) הגיע השיר למקום ה־13.

=== מיקומי שיא ===

== קישורים חיצוניים ==

* [https://youtu.be/1CnvO65CVk0 ביצוע חי של "לך תתרגל איתה" בפסטיבל ערד, 1993], באתר יוטיוב

== הערות שוליים ==

קטגוריה:שירי 1990
קטגוריה:סינגלים מ-1991
קטגוריה:שירי אתי אנקרי
קטגוריה:שירים בעברית
קטגוריה:שירים עם נושאים פמיניסטיים
קטגוריה:סינגלים בהוצאת CBS ישראל
גיורא בר דעה

גיורא בר דעה (נולד ב-1953) הוא איש עסקים ומנכ"ל ישראלי המשמש כיו"ר הוועד המנהל של עמותת ער"ן. בעבר שימש כמנכ"ל עלית ומנכ"ל ונשיא קבוצת שטראוס.

== ביוגרפיה ==
הוא נולד בתל אביב וגדל ברמת גן. הוריו היו שותפים ב-"העוגה", בית קפה וקונדיטוריה בתחנה המרכזית הישנה. הוא היה חניך בתנועת הצופים בעיר והתגייס לצה"ל במסגרת גרעין נח"ל של הצופים לכפר חרוב בדרום רמת הגולן. הוא שירת בנח"ל המוצנח והדריך במסגרת תוכנית "נערי רפול". הוא סיים קורס קצינים והשתחרר כמ"פ בנח"ל. במילואים עבר הסבה לשריון והגיע לדרגת סגן-אלוף.<ref name=":0"></ref>

לאחר שהשתחרר מצה"ל סיים בשנת 1984 תואר ראשון בניהול משאבי אנוש מאוניברסיטת תל אביב.<ref name=":1"></ref> במהלך לימודיו הוצע לו לשמש כמנהל האגף האחראי על תנועות הנוער בעיריית תל אביב והוא היה בין מקימי להקת צופי תל אביב. הוא כיהן כמנהל מחלקת משאבי האנוש בתדיראן במשך כעשור בין שנת 1981 לשנת 1991 ולאחר שעזב את החברה יצא עם משפחתו לשליחות של שנתיים מטעם הסוכנות היהודית. לאחר מכן שימש בין השנים 1993 ל-1996 כמנכ"ל כפר המכביה.<ref name=":0" /><ref name=":5"></ref>

הוא החל את דרכו בחברת "עלית" כסמנכ"ל משאבי האנוש והסחר של החברה (האחראית על חנויות החברה) בשנת 1996.<ref name=":6" /> בשנת 1998 עבר לחטיבת המכירות והלוגיסטיקה בחברה.<ref name=":5" /> בשנת 2001 מונה למנכ"ל "עלית ישראל". ביולי 2003 נבחר להוביל את המיזוג בין קבוצת שטראוס לעלית ומונה למנכ"ל "שטראוס-עלית".<ref name=":6"></ref>

בספטמבר 2007 מונה למנכ"ל "שטראוס צפון אמריקה" ועבר להתגורר בארצות הברית. במהלך תקופה זו כיהן כמנכ"ל ויו"ר "מקס ברנר" ופיתח את השותפות עם פפסיקו, בין היתר בהחדרת מותג החומוס "סברה" לשוק האמריקאי.<ref></ref><ref></ref> בר דעה אחראי בין היתר על הקמת חברת "אובלה" בשנת 2012, המהווה את זרוע הסלטים והמטבלים של שותפות שטראוס-פפסיקו מחוץ לצפון אמריקה, בין היתר בניו זילנד, מקסיקו, אוסטרליה, גרמניה והולנד.<ref></ref><ref></ref> הוא שהה בארצות הברית כ-6 וחצי שנים.<ref name=":3"></ref>

החל משנת 2014 הוא שימש כמשנה למנכ"ל קבוצת שטראוס.<ref name=":2" /><ref></ref> בספטמבר 2018 מונה למנכ"ל ונשיא קבוצת שטראוס במקומו של גדי לסין.<ref name=":4"></ref> ב-1 בדצמבר 2022 סיים בר דעה את תפקידו על רקע פרשת התפרצות הסלמונלה במפעל החברה בנוף הגליל שהוביל להורדת ואיסוף מוצרי החלב והשוקולד של החברה ובהם שוקולד פרה מהמדפים למספר חודשים.<ref name=":3" /><ref name=":4" />

בר דעה הוא בוגר תוכנית המנהלים באוניברסיטת הרווארד.<ref name=":1" /> הוא משמש כיו"ר הוועד המנהל של עמותת ער"ן מיוני 2016.<ref></ref> בנוסף הוא חבר המועצה הציבורית של "בית נועם" וסגן יו"ר תנועת מכבי העולמית.<ref name=":1" />

דורג במקום ה-21 ברשימת 50 המנהלים הטובים של כלכליסט לשנת 2020.<ref></ref>

== חיים אישיים ==
נשוי לענת אותה הכיר בעת שירותם הצבאי במחנה 80 ולהם שלושה ילדים, מתגורר במושב בית יהושע.<ref name=":3" /> בנו ניר בר דעה משמש מנכ"ל משותף של קרן בגידור ברידג'ווטר . בנו גל בר דעה משמש כמנכ"ל ONE ZERO ובתו שני אשר משמשת כמנהלת משאבי אנוש בחברה גלובלית.

== קישורים חיצוניים ==

* 

==הערות שוליים==

קטגוריה:מנכ"לים ישראלים
קטגוריה:אנשי עסקים ישראלים
קטגוריה:מנהלי עלית
קטגוריה:מנהלי שטראוס גרופ
קטגוריה:ראשי עמותות
קטגוריה:רמת גן: אישים
קטגוריה:תל אביב-יפו: אישים
קטגוריה:בית יהושע: אישים
קטגוריה:סגני-אלופים בצה"ל
קטגוריה:שליחי הסוכנות היהודית
קטגוריה:בוגרי אוניברסיטת תל אביב
קטגוריה:חיילי חטיבת הצנחנים
קטגוריה:ישראלים שנולדו ב-1953
סבנטין

סבנטין (בקוריאנית: 세븐틴) היא להקת בנים דרום קוריאנית הפועלת תחת הלייבל פלדיס אנטרטיינמנט.

== ביוגרפיה ==
החל משנת 2013, סבנטין הופיעו בשידורים חיים רגילים של סדרה בשם Seventeen TV בפלטפורמת הסטרימינג המקוונת UStream.

במאי 2015 הם הוציאו את המיני אלבום הראשון שלהם "", תחת הלייבל פלדיס אנטרטיינמנט. בספטמבר הם הוציאו את המיני אלבום השני שלהם, "Boys Be".

באפריל 2016 הם הוציאו את אלבום הבכורה שלהם בקוריאנית, "Love & Letter", שהגיע למקום הראשון בקוריאה הדרומית. ביולי הם הוציאו מהדורה מחודשת לאלבום בשם "Love & Letter Repackage Album". בדצמבר הם הוציאו את המיני אלבום השלישי שלהם, "Going Seventeen".

במאי 2017 הם הוציאו את המיני אלבום הרביעי שלהם, "Al1". בנובמבר הם הוציאו את האלבום השני שלהם, "Teen, Age" שהיה לאלבום השני שלהם שהגיע לצמרת המצעד בקוריאה הדרומית.

בפברואר 2018 הם הוציאו גרסה מחודשת לאלבומם השני בשם "Special Album 'Director's Cut'". במאי הם הוציאו לאור את המיני אלבום הראשון שלהם בשפה היפנית, "We Make You". ביולי הם הוציאו את המיני אלבום החמישי שלהם, "You Make My Day".

בינואר 2019 הם הוציאו את המיני אלבום השישי שלהם, "You Made My Dawn". בספטמבר הם הוציאו את אלבום האולפן השלישי שלהם, "An Ode" והיה לאלבום השלישי שלהם שהגיע לצמרת המצעד בקוריאה הדרומית.

ביוני 2020 הם הוציאו את המיני אלבום השביעי שלהם, "Heng:garæ", מתוכו פורסם "Left & Right" כסינגל המוביל. בספטמבר הם הוציאו את המיני אלבום השני שלהם בשפה היפנית, "24H". באוקטובר הם הוציאו מיני אלבום מיוחד בשם "Semicolon".

ביוני 2021 הם הוציאו את המיני אלבום השמיני שלהם, "Your Choice". באוקטובר הם הוציאו את המיני אלבום התשיעי שלהם, "Attacca".

במאי 2022 הם הוציאו את אלבום האולפן הרביעי שלהם, "Face the Sun". הוא האלבום הראשון שלהם שנכנס למצעד הבילבורד 200 והגיע למקום השביעי במצעד. בנוסף, הגיע האלבום לראש המצעד בקוריאה הדרומית והיה לאלבומם הרביעי שהגיע להישג זה. ביולי הם הוציאו גרסה מחודשת לאלבום בשם "Sector 17". בנובמבר הם הוציאו את המיני אלבום השלישי שלהם בשפה היפנית, "Dream".

ב-31 במרץ 2023, סבנטין הודיעו שהם יוציאו את המיני-אלבום העשירי שלהם שלהם, FML ב-24 באפריל. המיני-אלבום הוזמן ב-4.6 מיליון הזמנות מוקדמות, והפך לאלבום הקיי-פופ עם הכי הרבה הזמנות מוקדמות באותו זמן. סבנטין ערכו הופעה בת יומיים, בשם "Follow" בסיאול, Gocheok Sky Dome.

== שם ==
השם סבנטין (באנגלית Seventeen, שבע עשרה) נגזר מהביטוי "13 חברים + 3 יחידות + קבוצה אחת", המייצג את האופן שבו 13 החברים מחולקים לשלוש יחידות שונות ומתחברים לקבוצה אחת מגובשת.

== חברי הלהקה ==
=== היפ הופ ===
* (에스쿱스 ;S.Coups)
* (원우 ;Wonwoo)
* (민규 ;Mingyu)
* (버논 ;Vernon)

=== קול ===
* (우지 ;Woozi)
* ג'ונגהאן (정한 ;Jeonghan)
* (조슈아 ;Joshua)
* DK / דוקיאום (도겸 ;Dokyeom)
* (승관 ;Seungkwan)

=== רקדנים ===
* (호시 ;Hoshi)
* (준 ;Jun)
* (디에잇 ;The8)
* דינו (디노 ;Dino)

== דיסקוגרפיה ==
* 2016: Love & Letter
* 2017: Teen, Age
* 2019: An Ode
* 2022: Face the Sun
*2024: 17 Is Right Here

== קישורים חיצוניים ==

* 

קטגוריה:אמני גפן רקורדס
קטגוריה:להקות בנים דרום קוריאניות
קטגוריה:להקות קיי-פופ
קטגוריה:להקות פופ
קטגוריה:להקות שהוקמו בשנת 2015
תוכנית ארז

תוכנית ארז היא תוכנית עילית בצה"ל האורכת 6 שנים ו-8 חודשים ומטרתה להיות בית היוצר למפקדי העתיד של צה"ל. התוכנית מאתרת וממיינת מלש"בים בעלי כישורי מנהיגות גבוהים, מכשירה אותם באופן מקיף וייחודי ומייעדת אותם לשירות בתפקידי מ"מ ומ"פ בכל היחידות המבצעיות של זרוע היבשה.
== איתור המועמדים וההכשרה ==
המאתר לתוכנית נבנה על ידי יחידת מיטב על בסיס קריטריונים מצרפיים שהוגדרו על ידי סגל התוכנית ומנבאים התאמה גבוהה לפיקוד קרבי.

תהליך האיתור והמיון מתחיל בכיתה י"ב ומתבצע כחלק ממודל הסיירות של צה"ל. המועמדים נדרשים לעמוד בסדרות מיונים ייעודיות, בנוסף ליום סיירות ולגיבוש מטכ"לי, שבודקות את התאמתם למסלול ובכלל זה הם נדרשים לעמוד בבחינת התאמה אקדמית, מבדקי קצונה וסיווג ביטחוני. 

מתגייסי התוכנית מתחילים בשירות קדם צבאי שאורכו כחודשיים וחצי בו הם עוברים הכנה בסיסית לתוכנית, הכוללת פסיכומטרי, גיבוש קבוצתי, אימונים כושר ואימונים פיזיים, התנסויות פיקודיות, מבואות אקדמיים בתחומי צבא וביטחון והכשרות נוספות הכוללות היכרות עם כלל יכולות הלחימה ביבשה. לאחריו הם מתגייסים אל שלב ההכשרה, הנמשך כשלוש שנים.

המסלול מורכב מהכשרת יסוד שאורכה כשנה, הכוללת טירונות לחימה בבא"ח גולני, והכשרת לוחם מובחר (רובאי 09) בבית הספר לקומנדו - שם החניכים עוברים קורסי צניחה, לוחמה בטרור והכשרות מבצעיות מגוונות נוספות. מעבר לכך, החניכים מוכשרים לפיקוד זוטר ופיקוד קרבי בסביבת רק"מ. אחרי הכשרת היסוד החניכים ממשיכים להכשרה המתקדמת, האורכת 16 חודשים, שעיקרה הוא שיתופי פעולה עם יחידות עילית וצבאות זרים, החלפות סטודנטים, ופעילויות מבצעיות בכלל גזרות הלחימה.

ההכשרה המתקדמת כוללת גם לימודי תואר ראשון דו-חוגי באוניברסיטת ת"א, המורכב מחוג לימודי חובה בתחומי צבא וביטחון, ניהול, יזמות וטכנולוגיה, וחוג לבחירה מתוך מספר אפשרויות: מדעים דיגיטליים להייטק, החוג לניהול, החוג למדע המדינה. עד סוף ההכשרה, עוברים הלוחמים הכשרה בסיסית והתנסויות בכל מערכי הלחימה ביבשה - שריון, הנדסה, תותחנים, אוויר, איסוף, מודיעין ועוד. בסיום המסלול הבוגרים צפויים לקבל כנפי 'ארז'.

לאחר מכן ממשיכים הלוחמים לשמונה חודשי קק"ץ. התפקיד הראשון לאחר הקק"ץ הוא מ"מ בהכשרה ולאחר מכן תפקיד מ"מ מבצעי. בתום ההכשרה, הקצינים משרתים בשירות קבע של ארבע שנים בתפקידי מ"מ ובשני תפקידי מ"פ בגדודים השונים.

עם סיום ההכשרה בבה"ד 1, הקצינים צפויים לקבל דרגות סגן ושכר אקדמאי החל משירות הקבע.

בוגרי תוכנית 'ארז' שירצו להתקדם בצה"ל מעבר לתפקיד מ"פ, ישתלבו בתוכנית המשך מתוכננת לתפקידי מג"ד ומח"ט.

== היסטוריה ==
המחזור הראשון נפתח בספטמבר 2023 כאשר התגייסו לתוכנית 71 מלש"בים.

בראש התוכנית עומד כיום תא"ל (מיל') יובל בזק.

== שם התוכנית ==
התוכנית קרויה על שמו של תא"ל ארז גרשטיין, מח"ט גולני ומפקד יחידת הקישור ללבנון בזמן הלחימה ברצועת הביטחון, שנפל בשנת 1999 בפעילות מבצעית בלבנון.

== קישורים חיצוניים ==
* 

* [https://www.mitgaisim.idf.il/כתבות/ראשי/מסלולים-פרוייקטים-וקורסים/תכנית-ארז/#/ תוכנית "ארז"], באתר מתגייסים, יחידת מיטב
* 

== הערות שוליים ==

קטגוריה:מסלולי הכשרה בצה"ל
קטגוריה:זרוע היבשה
רצח בלייז ברנסטין

ב-10 בינואר 2018, בלייז ברנסטין (באנגלית: Blaze Bernstein), בן 19, סטודנט בשנתו השנייה באוניברסיטת פנסילבניה, נמצא מת בפארק במחוז אורנג', קליפורניה, שמונה ימים לאחר שדווח כנעדר. בעת שנהרג הוא ביקר את משפחתו בלייק פורסט, קליפורניה.<ref name="nbc"></ref><ref></ref> הוא נדקר עשרים פעמים. יומיים לאחר מכן, סמואל וודוורד, אחד מחבריו לכיתה של ברנסטין בתיכון וחבר ארגון הטרור הנאו-נאצי יחידת אטומוואפן, נעצר והואשם כי רצח את ברנסטין.<ref></ref> בעוד ברנסטין היה גם הומוסקסואל מוצהר וגם יהודי, הרשויות הכריזו כי הוא היה קורבן לפשע שנאה.<ref></ref>

== חייו ==
ברנסטין נולד ב-27 באפריל 1998 בדרום מחוז אורנג', קליפורניה, לגדעון ברנסטין, ברנשטיין נולד ב-27 באפריל 1998, במחוז דרום אורנג', קליפורניה, לגדעון ברנשטיין, שותף הון ב-Leisure Capital Management,<ref></ref> ולז'אן פפר, עורכת דין לשעבר שפרשה מתחום המשפטים ב-2000 כדי לגדל את שלושת ילדיהם. לאחר שסיים את לימודיו בבית ספר התיכון לאמנויות של מחוז אורנג', בלייז נרשם ללימודי תואר ראשון באוניברסיטת פנסילבניה.<ref></ref>

== הליכים משפטיים ==
השופט הראשי האשים בתחילה את וודוורד ברצח ובשימוש אישי בנשק קטלני.<ref name="frontline2"></ref> באוגוסט 2018 נוספו לו שני אישומים של ביצוע פשע שנאה בגלל נטייתו המינית של ברנסטין.<ref name="frontline2" /><ref name="BecauseHeWasGay"></ref> וודוורד, שקושר לרצח בשל ראיות DNA, לא הודה באשמה.<ref name="PleadsNot"></ref><ref>Smith, Tracy. (21 July 2019). [https://www.cbsnews.com/video/in-the-name-of-hate-2/ 'In the Name of Hate']. 48 Hours (TV program). CBS News. USA</ref> בינואר 2019 התקיים שימוע מקדים.<ref></ref>

עורכת דינו של וודוורד הצהירה שלוודוורד יש תסמונת אספרגר ובעיות בנוגע לזהותו המינית.<ref></ref>

וודוורד, שהיה בן 20 בזמן הפשע, עומד בפני עונש מאסר עולם ללא תנאי אם יימצא אשם. בתחילה הוא עמד בפני עונש מקסימלי של 26 שנות מאסר בגין אישומי הרצח והנשק, לפני הוספת האישומים בפשעי השנאה. הערבות של וודוורד נקבעה בתחילה על 5 מיליון דולר, אך בדיון בנובמבר 2018 החליט השופט לשלול את ערבות וודוורד לחלוטין, והשאיר אותו במעצר עד למשפט.<ref></ref>

עקב מגפת הקורונה, וודוורד נשאר במאסר מאז הופעתו האחרונה בבית המשפט ב-2018. משפטו היה מתוכנן להתחיל בתחילת שנת 2021,<ref></ref> אם כי בעקבות דחיות רבות הוא יועד להתקיים רק ב-15 ביולי 2022.<ref></ref><ref></ref>

ב-15 ביולי 2022, שופטת במחוז אורנג' השעתה זמנית את ההליכים הפליליים לאחר שעורכת הדין של וודוורד אמרה כי יש לה חששות לגבי כשירותו לעמוד לדין.<ref></ref> בסוף אוקטובר 2022, מומחים לבריאות הנפש מצאו את וודוורד ככשיר לעמוד לדין, ושימוע מקדים נקבע לינואר 2023.<ref></ref>

==ראו גם==
* טרור בארצות הברית
* מת'יו שפרד, נרצח בפשע שנאה בשנת 1998

== הערות שוליים ==

קטגוריה:2018 בארצות הברית
קטגוריה:פיגועים נגד יהודים בארצות הברית
קטגוריה:פשעי שנאה בארצות הברית
קטגוריה:אלימות נגד להט"ב בארצות הברית
קטגוריה:מעשי רצח בקליפורניה
אברהם שמואל בכרך

רבי אברהם שמואל בכרך (1575 בערך – כ"ז באייר ה'שע"ה, 26 במאי 1615) היה רב במספר ערים, ובסוף ימיו רבה של יהדות וורמייזא.

== תולדות חייו ==
נולד בשם שמואל לאביו ר' יצחק מבומסלא, וחלה, והוסיפו לו את השם "אברהם". כנראה בא מהעיר וורמס (וורמייזא). בשנת 1600 התחתן בפראג עם חוה, בתו של רבי יצחק כ"ץ ונכדתו של מהר"ל מפראג. כיהן כרב בטורבין, קולין (בוהמיה), ובפוהרליץ (מוראביה); ולאחר מכן נקרא לכהן בוורמס ומדינת פפאלץ. בשביעי של פסח (כ"א בניסן) ה'שע"ה, 1615, פרצו פרעות נגד יהודי וורמס בעידוד הגילדות העירוניות, והפורעים הרסו את בית הכנסת וגרשו מהעיר את כל היהודים, ובהם את הרב בכרך. כחודש לאחר מכן נפטר רבי אברהם שמואל בכרך במהלך גלותו, בהיותו בגרנסהיים, ב, ונקבר באלסבאך.

על מצבתו נכתב:

הותיר אחריו את אשתו, חוה בכרך, בן ושלוש בנות. בנו משה שמשון היה גם הוא רבה של וורמס, ונכדו הוא רבי יאיר חיים בכרך, מחבר "חות יאיר".

כמה מתשובותיו פורסמו על ידי נכדו, רבי יאיר חיים בכרך, בשו"ת "חוט השני" (פרנקפורט, 1679).

כתב חיבור על לוח השנה היהודי, מספר יצירות אפולוגטיות נגד הנצרות, ופיוטים. חלק מיצירותיו נוצרו בכתב יד.

== לקריאה נוספת ==
* קאופמן, Jair Chajim Bacharach und Seine Ahnen, 1896, עמודים 1–4, 16–22.
* 

== הערות שוליים ==

קטגוריה:ראשוני האחרונים
קטגוריה:וורמס: רבנים
קטגוריה:ילידי המאה ה-16
קטגוריה:נפטרים ב-1615
יצע

יצע של Pellia epiphylla
יצע, או תלוס (ביוונית: Thallus; ברבים: thalli; מיוונית עתיקה: ומלטינית: , שמשמעותו ענף ירוק או זלזל) הוא הרקמה הווגטטיבית של אורגניזמים מסוימים בקבוצות מגוונות כמו אצות, פטריות, כמה טחבי כבד וחזזיות. רבים מהאורגניזמים הללו היו ידועים בעבר בתור תלופיטים, קבוצה פוליפילטית של אורגניזמים בעלי קרבה רחוקה. אורגניזם או מבנה הדומים ליצע נקראים תלואיד, תלודאלי, תליפורמי, תלין או תאלוז (thallose).

יצע הוא גוף של אורגניזם רב-תאי שאינו נייד, בו אין ארגון של רקמות התאים לאיברים. <ref></ref> ליצע אין חלקים מאורגנים ומובחנים - עלים, שורשים וגבעולים - כמו לצמחים וסקולריים, אך ייתכן שיש לו מערכת הובלה. למבנים אלה יש תפקוד או מבנה מקרוסקופי דומה, אך מבנה מיקרוסקופי שונה. לדוגמה, במקרים חריגים כמו Lemnoideae, שבהם המבנה של צמח וסקולרי הוא דמוי יצע, הוא מכונה בעל מבנה תלואידי, או לפעמים תלואיד.

יצע אינו מובחן ביותר, מבחינת האנטומיה שלו, אך יכולים להיות הבדלים נראים והבדלים תפקודיים. בקלפ, למשל, עשוי היצע להיות מחולק לשלושה אזורים. חלקים של יצע אצות כוללים חזק (עוגן), סטיפ (תומך בלהבים) ולהבים (לפוטוסינתזה). <ref></ref>

יצע של פטריה נקרא בדרך כלל תפטיר. המונח "יצע" משמש בדרך כלל גם לגוף הרבייה הווגטטיבית של חזזית. באצות ים, יצע נקרא לפעמים גם 'פרונד' (Frond).

הגמטופיט של כמה צמחים שאינם ליקופודים - שבטבט ושרכנים - מכונה "פרוטלוס" (Prothallus).
*

==קישורים חיצוניים==
* 

== הערות שוליים ==

קטגוריה:מורפולוגיה של צמחים
ברוסטר שו

ברוסטר שו (באנגלית: Brewster Hopkinson Shaw Jr.;נולד ב-16 במאי 1945, קאסי סיטי, מישיגן) הוא טייס קרב ואסטרונאוט לשעבר בתוכנית מעבורות החלל של נאס"א.

==קורות חיים==
ברוסטר שו נולד בעיירה קאסי סיטי שבמדינת מישיגן. הוא צאצא של ברוסטר ויליאמס שהגיע לפלימות' באוניית "מייפלאואר". שו גדל בעיירה בה נולד וסיים את בית הספר. בשנת 1968 הוא סיים לימודים באוניברסיטת ויסקונסין–מדיסון וקיבל תואר בהנדסת מכונות. בשנת 1969 הוא קיבל שם תואר שני.

בשנת 1969 שו התגייס לחיל האוויר של ארצות הברית וסיים קורס טיס בשנת 1970. תקופה מסוימת הוא שירת בווייטנאם וביצע מספר רב של טיסות מבצעיות. בהמשך הוא היה מדריך למטוסי מקדונל דאגלס F-4 פנטום.

==שרות בתחום החלל==
בשנת 1978 שו נבחר ליחידת האסטרונאוטים של נאס"א. בשנת 1983 הוא השתתף במשימת STS-9 כטייס במעבורת החלל קולומביה. במשימת STS-61-B בשנת 1985 הוא היה מפקד צוות. בשנת 1989 שו היה מפקד משימה STS-28 במעבורת החלל אטלנטיס.

בשנת 1989 שו התמנה לתפקיד ניהולי במרכז החלל קנדי. הוא שירת במרכז במספר תפקידים עד לשנת 1996.

==לאחר פרישה מנאס"א==
לאחר פרישה מנאס"א שו התחיל לעבוד ברוקוול אינטרנשיונל שתוך זמן קצר נרכשה על ידי בואינג. שו עבד בבואינג עד לשנת 2003 כאשר עבר ל-United Space Alliance. בשנת 2006 הוא חזר לבואינג ועבד בה עד לשנת 2011.

==קישורים חיצוניים==

* [http://www.spacefacts.de/bios/astronauts/english/shaw_brewster.htm קורות חיים]
* [https://historycollection.jsc.nasa.gov/JSCHistoryPortal/history/oral_histories/ShawBH/shawbh.htm ראיון עם ברוסטר שו]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת ויסקונסין–מדיסון
קטגוריה:אנשי הכוחות המזוינים של ארצות הברית במלחמת וייטנאם
קטגוריה:בואינג: אישים
קטגוריה:מנכ"לים אמריקאים
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:אמריקאים שנולדו ב-1945
בייסליין (סוגה מוזיקלית)

בייסליין (המכונה לפעמים בייסליין האוס, אורגן האוס, נישה, בי-ליין או 4x4) הוא תת-ז'אנר מוזיקלי של גראז' בריטי, שהופיע בתחילת העשור הראשון של המאה ה-21.<ref name="guard1"></ref> מבחינה סגנונית, תת-ז'אנר מוזיקלי זה מורכב ממקצב של ארבע על הרצפה , בדרך כלל בסביבות 135–142 פעימות לדקה, עם דגש חזק על צליל בס, באופן דומה לספיד גראז' , עם דגימות ווקאליות קצוצות ואסתטיקה של מוזיקת פופ.

הז'אנר בלט במיוחד במועדון הלילה Niche Nightclub בשפילד, שנסגר לאחר פשיטה משטרתית ב-2005.<ref></ref>

== הערות שוליים ==

קטגוריה:שנות ה-2000 במוזיקה
Touch (שיר של Shift K3Y)

"Touch" הוא סינגל של המפיק המוזיקלי והתקליטן הבריטי, Shift K3Y השיר יצא, על ידי חברת התקליטים סוני מיוזיק אנטרטיינמנט, ב-13 באפריל 2014. השיר נכתב והופק על ידי Shift K3Y.

נכון לינואר 2023, השיר הושמע למעלה מ-23 מיליון פעמים בספוטיפיי,<ref></ref> ולמעלה מ-13 מיליון פעמים ביוטיוב.<ref></ref>

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" | הממלכה המאוחדת
| 13 באפריל 2014
| הורדה דיגיטלית
| סוני מיוזיק אנטרטיינמנט
|<ref name="iTunes"></ref>
|-
! scope="row" | ארצות הברית
| 1 ביולי 2014
|דאנס רדיו
| קולומביה רקורדס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2014
קטגוריה:שירים באנגלית
קטגוריה:סינגלים בהוצאת סוני מיוזיק אנטרטיינמנט
נמרוד פלמה

נמרוד פלמה (נולד ב-23 בינואר 1980) הוא אלוף ישראל בשחייה, אלוף ושיאן המכביה (2001) בעבר וכיום מאמן שחייה. 

== ביוגרפיה ==
פלמה נולד וגדל בקיבוץ כפר הנשיא. הוא התאמן בקבוצת הפועל גליל עליון, בהדרכתם של חנן גלעד ואבישי פלג. למד באוניברסיטת הוואי.

===1995===
ב שנערך בבאת', אנגליה בשנת 1995 זכה פלמה בשתי מדליות זהב במשחה ל-100 מטר פרפר בתוצאה של 57.93 שניות ובמשחה ל-200 מטר פרפר בתוצאה של 2:07.66 דקות.

===2001===
====אלוף ושיאן המכביה====
בתחרויות השחייה של המכביה השש-עשרה שנערכו ביולי 2001 זכה פלמה בשתי מדליות זהב, במשחה ל-100 מטר פרפר בשיא מכביה חדש של 55.73 שניות ובמשחה ל-200 מטר פרפר בתוצאה של 2:03.79 דקות.

===2002===
באליפות ישראל שנערכה ב-2002 זכה פלמה במדליית כסף במשחה ל-100 מטר פרפר בתוצאה של 56.33 שניות, אחרי גלעד קאופמן מהפועל עמק חפר 55.98 שניות ולפני נדב כוכבי ממכבי קריית אונו (56.44 שניות).

===2004===
באליפות אירופה שנערכה במדריד, ספרד במאי 2004 סיים במקום 16 במשחה ל-200 מטר פרפר בתוצאה של 2:02.87 דקות דקות, בשלב המוקדמות הוא קבע שיא אישי של 2:01.95 דקות, התוצאה השלישית בטיבה של ישראלי, באותה העת. נוסף לכך, הוא סיים במקום 23 במשחה ל-100 מטר פרפר בתוצאה של 55.50 שניות ובמקום 13 במשחה שליחים 4x100 מטר מעורב ביחד עם אהוד סגל, דב מלניק ושי לבנת בתוצאה של 3:47.99 דקות.

באליפות ישראל בשחייה שנערכה שבועיים לאחר מכן, זכה במדליית כסף במשחה ל-100 מטר פרפר בתוצאה של 55.99 שניות, אחרי נדב כוכבי (55.98 שניות) ולפני גלעד קאופמן (56.01 שניות). נוסף לכך, הוא סיים במקום חמישי במשחה ל-200 מטר פרפר בתוצאה של 2:06.88 דקות ובמקום שישי במשחה ל-50 מטר פרפר בתוצאה של 25.99 שניות.

== קישורים חיצוניים ==

== הערות שוליים ==

קטגוריה:אלופי ישראל בשחיית פרפר
קטגוריה:אלופי המכביה: שחיינים
קטגוריה:מאמני שחייה ישראלים
קטגוריה:ישראלים שנולדו ב-1980
Mind on It

"Mind on It" הוא סינגל של הראפר הבריטי, יונגן , בשיתוף פעולה עם הזמרת הבריטית, ג'ס גלין.<ref></ref> השיר יצא, על ידי חברת התקליטים סוני מיוזיק אנטרטיינמנט, ב-16 במרץ 2018.

נכון לינואר 2023, השיר הושמע למעלה מ-19 מיליון פעמים בספוטיפיי,<ref></ref> ולמעלה מ-3 מיליון פעמים ביוטיוב.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'ס גלין
קטגוריה:שירים באנגלית
קטגוריה:בלדות נשמה
קטגוריה:בלדות פופ
קטגוריה:סינגלים בהוצאת סוני מיוזיק אנטרטיינמנט
ולדימיר ספיבקוב

ולדימיר תאודורוביץ' ספיבקוב (ברוסית: Влади́мир Теодо́рович Спивако́в; נולד ב-12 בספטמבר 1944) הוא מנצח וכנר יהודי סובייטי ורוסי הידוע בעיקר בזכות עבודתו בתזמורת הקאמרית הווירטואוזית במוסקבה.

ספיבקוב נולד באופה. הוא למד בקונסרבטוריון במוסקבה. ספיבקוב נחשב אף לאחד מהכנרים המובילים בדורו, לאחר שלמד אצל יורי ינקלביץ' בקונסרבטוריון במוסקבה.

נכון ל-2022 ספיבקוב משמש כמנהל האמנותי והמנצח הראשי של הפילהרמונית הלאומית של רוסיה. הוא ניצח על המוזיקה לסרט המצויר של גארי ברדין משנת 2010, "הברווזון המכוער". <ref></ref>

במרץ 2014 הוא חתם על מכתב תמיכה במדיניות של ולדימיר פוטין בנוגע לסיפוח הרוסי של קרים ואוקראינה ב-2014. <ref>[http://m.glavcom.ua/news/170894-rossijskie-artisty-podderzhali-agressiju-putina-protiv-ukrainy-spisok.html Russian artists supported Putin's aggression against Ukraine (LIST)], Glavkom (11 March 2014)</ref> עם זאת, בשנת 2022, הוא ואמנים רוסים אחרים חתמו על מכתב נגד הפלישה הרוסית לאוקראינה שיזם פוטין. <ref>[https://theviolinchannel.com/leading-russian-musicians-sign-appeal-condemning-putins-invasion-of-ukraine/ Leading Russian Musicians Sign Appeal Condemning Putin's Invasion of Ukraine]</ref>

== הוקרות ופרסים ==
* פרס לנין קומסומול (1982) - על כישורי ביצוע יוצאי דופן
* מסדר הכבוד, מחלקה ב' (אוקראינה, 2009)
* "איש השנה של רוסיה " (מאי 2005)
* אונסק"ו אמן לשלום - על "תרומתו יוצאת הדופן למוזיקאי בעולם האמנות, פועלו לשלום ודיאלוג בין תרבויות" (2006)

== קישורים חיצוניים ==

* [http://www.vladimirspivakopv.ru%5B%5D אתר רשמי [רוסית] ]
* [https://web.archive.org/web/20011103091914/http://www.spivakov.ru/ האתר הרשמי של קרן ספיבקוב]
* [http://www.mvco.ru/ האתר הרשמי של התזמורת של ספיבקוב]
* [https://web.archive.org/web/20051001000154/http://www.artistsmanagement.com/conductors/vladimir_spivakov-e.htm ביוגרפיה באנגלית]
* [http://www.cs.wisc.edu/~boris/maha/music/spivakovE.html עוד ביוגרפיה באנגלית]
* [http://www.classicalarchives.com/artists/spivakov_foundation.html ספיבקוב] - ארכיון קלאסי
* [http://www.peoples.ru/art/music/classical/spivakov/ ביוגרפיה ברוסית]
* [http://www.cami.com/?cat=Orchestral&webid=817 ספיבקוב והפילהרמונית הלאומית של רוסיה]
* [http://rbth.ru/articles/2010/10/19/a_quest_for_harmony05040.html חיפוש אחר הרמוניה]

== הערות שוליים ==

קטגוריה:כנרים רוסים
קטגוריה:מנצחים רוסים
קטגוריה:מנצחים יהודים רוסים
קטגוריה:כנרים יהודים רוסים
קטגוריה:יהודים סובייטים
קטגוריה:קצינים בלגיון הכבוד
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:מסדר האמנויות והספרות
קטגוריה:מקבלי עיטור אות הכבוד
קטגוריה:רוסים שנולדו ב-1944
גאו מקלנבורג

גאו מקלנבורג (בגרמנית: Gau Mecklenburg), הוקם בשם גאו מקלנבורג-ליבק ב-22 במרץ 1925 ושמו שונה לגאו מקלנבורג ב-31 במרץ 1937 כאשר ליבק הועברה לגאו שלזוויג-הולשטיין. זו הייתה חטיבה מנהלית של גרמניה הנאצית מ-1933 עד 1945 שנוצרה מאיחוד המדינות החופשיות מקלנבורג-שטרליץ ומקלנבורג-שוורין. לפני כן, מ-1925 עד 1933, הייתה זו חלוקת המשנה האזורית של המפלגה הנאצית באזור זה.

== היסטוריה ==
שיטת הגאו הנאצית (ברבים Gaue) הוקמה במקור בוועידת מפלגה ב-22 במאי 1926, במטרה לשפר את הניהול של מבנה המפלגה. משנת 1933 ואילך, לאחר תפיסת השלטון של הנאצים, הגאו החליף יותר ויותר את מדינות גרמניה כתת-חלוקות מנהליות בגרמניה.<ref name="Lemo"></ref>

בראש כל גאו עמד גאולייטר, עמדה שהפכה לחזקה יותר ויותר, במיוחד לאחר פרוץ מלחמת העולם השנייה, עם מעט הפרעות מלמעלה. הגאולייטרים המקומיים החזיקו לעיתים קרובות בתפקידים ממשלתיים כמו גם במפלגות והיו אחראים, בין היתר, על תעמולה ומעקב, ומספטמבר 1944 ואילך, גם על הפולקסשטורם והגנת הגאו.

תפקידו של הגאולייטר במקלנבורג הוחזק על ידי פרידריך הילדברנדט למשך כל קיומו של הגאו, שנקטע רק על ידי השעיה של שמונה חודשים מיולי 1930 עד פברואר 1931, כאשר ירש אותו לזמן קצר הרברט אלברכט.<ref name="Zukunft"></ref><ref name="Verw"></ref> הילדברנדט נידון למוות על ידי בית דין צבאי והוצא להורג בגין פשעי מלחמה ב-1948.<ref></ref>

== הערות שוליים ==

קטגוריה:גרמניה הנאצית: חלוקה מנהלית
עמי אלעזרי

עמי אלעזרי (נולד ב-7 באוקטובר 1950) עוסק בתחום האנרגיה, המודיעין ולוחמת סייבר, משמש כיום כמנכ"ל חברת מילניום אלקטריק המייצרת פאנלים פוטו-וולטאיים ומקימה תחנות סולאריות להפקת אנרגיה סולארית בכל העולם. הוא חבר נבחרת הדירקטורים של ממשלת ישראל, יועץ האיחוד האירופי בתחום האנרגיה ומשרת במספר דירקטוריונים.

== ביוגרפיה ==
אלעזרי נולד בקיבוץ אילון. בשנת 1971 התגייס לצה"ל ושירת ביחידה 8200, שבה אף הקים את הכוח המוטס של היחידה, ובין השאר השתתף בכמה מבצעים מרוחקים דוגמת מבצע אנטבה ביולי 1976. בין השנים 1977–1980 הוא כיהן כראש צוות בדיקות פיתוח ותפעול במשלחת משרד הביטחון בארצות הברית בפרויקט בשווי 75 מיליון דולר של מערכות תקשורת משובצות מחשב. במהלך מלחמת לבנון הראשונה כיהן כמפקד יחידת מודיעין מוטסת 7173, ובהמשך שירת כמפקד בסיס מודיעין ב ומפקד מרחב מוטס ביחידה 8200. הוא סיים את שירותו בדרגת רב-סרן, ובשירות המילואים קודם לדרגת סגן אלוף. אלעזרי הוא בוגר קורס מפי"ם רב חיילי, ובוגר בהצטיינות קורס מגדי”ם שריון. כמו כן, אלעזרי סיים תואר ראשון בפסיכולוגיה בבר-אילן, תואר שני במנהל עסקים בבר-אילן, לימודי משפטים תואר שני בבר-אילן ולימודי הנדסת חשמל ואנרגיה מ-SMU.

בשנת 1990 רכש אלעזרי את חברת סונרקו מסונול, וכך השתלט על תחום האנרגיה הסולארית-פוטו-וולטאית בארץ, ובהמשך חתם על הסכמי ידע להקמת מפעלים בהודו ובסין ליצור מערכות סולאריות משולבות על פי הפטנט שפותח בחברתו. באותה תקופה מונה למנכ"ל חברת "עמיתק", תעשיות מידע בע"מ "סולאור" מחשוב ואנרגיה, ובאמצעותה ביצע את כל מכרזי משרד הביטחון לפנסים סולארים לאורך גבולות ישראל וחישמל 3 יישובים; מצפה כליל, חוות האלפקות וחורה. בשנת 1995 מונה למנהל החטיבה הפוטו-וולטאית בכרומגן שער העמקים, אותה הביא לשליטה ביותר מ-23% מהשוק הישראלי. בשנת 2000 מונה למנכ"ל חברת מילניום אלקטריק – חברת הייטק לאנרגיה סולארית, ובשנת 2003 הביא את החברה להנפקה בנאסד"ק, ובהמשך הביא את החברה לשווי של 253 מיליון דולר. בין השנים 2007–2014 הוא הזניק את החברה לכושר יצור של 1600 מגה ואט פאנלים והקמת 1268 מגה ואט של תחנות סולאריות בעולם.

אלעזרי כיהן כדירקטור בחברות ממשלתיות והוא חבר בנבחרת הדירקטורים של ישראל. בנוסף הוא מכהן כחבר בוועדות תקנים במכון התקנים הישראלי, חבר הוועדה לגיוס משאבים ב, חבר הפורום למשק וכלכלה, יושב ראש הנהלה ציבורית במכון הייצוא לטכנולוגיה סביבתית, חבר המועצה לידידות ישראל-סין, חבר לשכות המסחר: ישראל-אמריקה וישראל-גרמניה, סגן יו"ר הארגון לאיכות הסביבה באיגוד לשכות המסחר, חבר נשיאות ומנכ"ל האיגוד לשימושים מתקדמים במתכות, חבר הנהלת ISES ישראל ויו"ר תערוכה עולמית 99 ISES, סגן יו"ר הנהלת חברות הסטארט אפ בישראל, חבר הנהלת איגוד מהנדסי החשמל והאלקטרוניקה בישראל ויועץ למשרד השיכון ולמשרד התשתיות בנושאי אנרגיה.

== חיים אישיים ==
לאלעזרי שתי בנות, ביניהן החוקרת והסופרת קרן אלעזרי.

== קישורים חיצוניים ==

== הערות שוליים ==

קטגוריה:מנכ"לים ישראלים
קטגוריה:דירקטורים ישראלים
קטגוריה:ישראלים שנולדו ב-1950
פסטינה

פסטינה (באיטלקית: Pastina, מילולית: פסטה קטנה) היא מגוון של פסטות אשר מכילות חתיכות קטנות של פסטה, בדרך כלל בעלות צורה עגולה (לא סדירה) עם קוטר של כ-1.6 מילימטרים. פסטינה היא סוג הפסטה הקטן ביותר אשר מיוצרת. היא עשויה מקמח חיטה ואפילו יכולה לכלול ביצה. באיטליה, פסטינה היא מונח כללי המתייחס לעוד הרבה סוגים קטנים של פסטה, אך בצפון אמריקה, למעשה, משתמשים במונח פסטינה בדרך כלל כדי לתאר סוג אחד של פסטינה: "סטלינה".

פסטינה נמצאת בשימוש בדרכים רבות ושונות במטבח האיטלקי, כולל כמרכיב של מרק, קינוחים, מזון לתינוקות וגם, לבד, כמנת פסטה בפני עצמה.

== ראו גם ==
* קפליני
* פרפלה

== קישורים חיצוניים ==

== הערות שוליים ==

קטגוריה:סוגי פסטה
ג'סין טוד

ג'סין טוד (באנגלית: Jasin O'Neil Todd, נולד בלייק סיטי, פלורידה) הוא גיטריסט אמריקאי, חבר לשעבר בלהקת הרוק שיינדאון, שהוא נמנה עם מייסדיה, ומאז שנת 2014 חבר בלהקת הרוק Maylene and the Sons of Disaster.

==קריירה==
טוד החל לנגן בגיטרה בשנות התשעים, יחד עם חברים שחלקו אהבה לדת' מטאל. בשנת 2001 הקליטו ברנט סמית ובראד סטיוארט, שני חבריה הראשונים של הלהקה שתהיה לימים שיינדאון, דמואים באולפן שהיה שייך למלודי ואן זאנט, ארוסתו, ולימים אשתו, של טוד. כשהבינה שהשניים מחפשים גיטריסט, הציעה להם לפגוש את ארוסה, והשניים החליטו לגייסו ללהקה. טוד היה הגיטריסט הראשי של הלהקה לאורך חמש השנים הבאות. בשנת 2006 החליט סמית לפטר אותו ואת סטיוארט, בסיסט הלהקה. בדיעבד התברר שסמית וטוד, שסבלו שניהם מהתמכרות לסמים ולאלכוהול, הסתכסכו ביניהם. זק מאיירס, שהחליף את טוד כגיטריסט הקבוע של הלהקה, ציין בדיעבד שהשניים היו "תאומים רעילים" שדרדרו זה את זה, וכי היה חשש שאם יותירו את שניהם יחד, אחד מהם לא ישרוד.

בשנת 2010 הצטרפו טוד וסטיוארט ללהקת פיול, אך טוד עזב את הלהקה עד מהרה בנסיבות שתוארו ידידותיות, וטען בדיעבד שמדובר היה מראש במילוי מקום זמני. לאורך השנים הבאות הופיע טוד עם אמנים שונים כמו זאק ויילד, ג'ואי בלאדונה (מאנתרקס), מקס קבלרה (מספולטורה), ואחרים.

החל משנת 2014 מנגן טוד בלהקת Maylene and the Sons of Disaster, שם שימש בתחילה הן כגיטריסט הראשי והן כגיטריסט הקצב, ומשנת 2015 כגיטריסט הראשי בלבד.

==השפעה==
ליזי הייל, סולנית וגיטריסטית להקת הרוק היילסטורם, סיפרה שבשנת 2005 העניק לה טוד גיטרת גיבסון פיירבירד V, מחווה שהניעה אותה וגרמה לה לבצע מחווה דומה עבור דניאלה וילאריאל, מוזיקאית מתחילה וסולנית להקת The Warning, בשנת 2022 במטרה לעודד את הקריירה שלה.

==חיים אישיים==
באוקטובר 2004 נישא לזוגתו, מלודי ואן זאנט, בתו של המוזיקאי רוני ואן זאנט, ממייסדי להקת לנרד סקינרד. השניים התגרשו בהמשך, ולהם שני ילדים.

==קישורים חיצוניים==
* 

==הערות שוליים==

קטגוריה:חברי להקת שיינדאון
קטגוריה:גיטריסטים אמריקאים
קטר חשמלי

קטר חשמלי של רכבת Voralpen Express (Pre-Alpine Express) בתחנת הרכבת ב[[לוצרן, שווייץ, 2006]]
קטר חשמלי הוא קטר רכבת בעל הנעה חשמלית. אספקת החשמל לקטר יכולה להיות באמצעות קווים עיליים, מסילה שלישית או אחסון אנרגיה בקטר או ברכבת, באמצעים כגון סוללה או תא דלק. כמו כן קיימים קטרים אשר פועלים באמצעות דלק, דיזל או גז, אשר מפיקים חשמל באמצעות גנרטור שנמצא ברכבת, וחשמל זה מזין מנוע חשמלי אשר יוצר את תנועת הרכבת. השימוש בקטר חשמלי מפחית את פליטת העשן מהקטר ומנצל את היעילות הגבוהה של מנועים חשמליים.

==היסטוריה==
הקטר החשמלי הידוע הראשון נבנה בשנת 1837 על ידי הכימאי רוברט דייווידסון של אברדין, והיה מופעל על ידי תאים גלווניים (סוללות). מאוחר יותר בנה דוידסון קטר גדול יותר בשם גלוואני, שהוצג בתערוכת החברה המלכותית לאמנות סקוואית בשנת 1841. קטר זה שקל שבע טון וכלל שני מנועים, עם אלקטרומגנטים קבועים הפועלים על מוטות ברזל המחוברים לצילינדר עץ על כל סרן, וקומוטטורים פשוטים. הוא גרר מטען של שישה טון בארבע מייל לשעה (6 קמ"ש) למרחק של מייל וחצי (2.4 ק"מ). בספטמבר שלאחר מכן הקטר נבדק ברכבת של אדינבורו וגלאזגו, אבל מגבלת הכוח של הקטר, שנבעה מקיבולת הסוללות, התבררה כחסרון שלא מצדיק שימוש נרחב בקטר. הוא נהרס על ידי עובדי הרכבת, שראו בו איום על ביטחונם התעסוקתי.

==קטרים חשמליים בשירות רכבת ישראל==
כחלק מפרויקט חשמול מסילות הרכבת בישראל, ב-5 באוגוסט 2015 זכתה חברת בומברדייה טרנספורטישן במכרז להספקת 62 (עם אופציה להספקת 32 נוספים) קטרים חשמליים לרכבת ישראל בשווי כ-1.3 מיליארד שקל. דגם הקטר הוא P160 AC3 מסדרת בומברדייה טראקס. ב-30 באוגוסט 2017 הקטר החשמלי הראשון מס' 3003 הגיע לישראל ונפרק בנמל חיפה. לקטרים אלו הספק חשמלי רציף של עד 6 מגה-וואט (8,000 כוח סוס) והספק מרבי של 6.4 מגה-וואט (8,600 כוח סוס).

==קישורים חיצוניים==

קטגוריה:ציוד רכבות נייד
חוואלי

חוואלי (בערבית: حولي) היא עיר בכווית, המשמשת כבירת מחוז חוואלי. העיר נמצאת במטרופולין של העיר כווית.

== היסטוריה ==
היישוב הוקם לראשונה במאה ה־7. בשנת 1906 הוכרז היישוב כעיר.

== דמוגרפיה ==
נכון לשנת 2022, אוכלוסיית העיר מונה 218,141 תושבים.

עד פרוץ מלחמת המפרץ שכנו בעיר פלסטינים רבים, אך רובם עזבו אותה.

כיום מתגוררים בעיר מיעוטים רבים, בהם: הודים, לבנונים, מצרים, נפאלים, סורים, עיראקים ופקיסטנים.

== קישורים חיצוניים ==

קטגוריה:כווית: ערים
יעקב קפלן (רב)

יעקב קפלן (בצרפתית: Jacob Kaplan; 7 בנובמבר 1895 – 5 בדצמבר 1994) היה רב יהודי, כיהן כרבה הראשי של צרפת משנת 1955 עד שנת 1980.

== ביוגרפיה ==
נולד ב-7 בנובמבר 1985 ברובע הרביעי של פריז, למשפחת כהנים דתית שמקורה בליטא. הוא החל את לימודיו בסמינר היהודי של צרפת בשנת 1913, אך לימודיו שם נקטעו על ידי מלחמת העולם הראשונה.

במלחמת העולם הראשונה התגייס לצבא הצרפתי והצטרף לחיל הרגלים. הוא לחם בקרב ורדן, בו נפצע ב-1916, וזכה לעיטור צלב המלחמה.

=== רבנותו ===
לאחר המלחמה חידש קפלן את לימודיו בסמינר היהודי של צרפת, וקיבל את תעודת הרבנות ב-1921. בתחילה התמנה לרב במילוז. ב-1928 התמנה לרב בבית הכנסת דה נצרת שבפריז, ובשנת 1933 התמנה לרב בית הכנסת דה לה ויקטואר.

קפלן מונה להיות עוזר הרב הראשי של צרפת, הרב ישעיה שוורץ, ערב פרוץ מלחמת העולם השנייה. במלחמה נטל חלק פעיל בהגנה על צרפת, במערכה על צרפת וארצות השפלה. 

לאחר כיבוש צרפת על ידי גרמניה הנאצית וכינון ממשל וישי, קפלן נטל חלק חשוב בהתנגדות למשטר המפלה לרעה יהודים וקבוצות אתניות אחרות. בשנת 1940 פרסם את הספר "גזענות ויהדות", שנכלל ברשימת הספרים האסורים למכירה ב"רשימת אוטו" - מסמך שפרסמה גרמניה הנאצית ובו נכללו ספרים האסורים לפרסום בתחומי הרייך.

בעקבות פעילותו נגד האנטישמיות גורש הרב קפלן ממקום מגורו בוישי אל העיר ליון בשנת 1942. בליון הוא לא הפסיק לפעול למען יהודי צרפת, כולל פניה לקרדינל גרלייר בבקשה לעצור את שיירות היהודים היוצאים לגרמניה. קפלן נעצר ב-1944 על ידי המשטרה הצרפתית, ושוחרר עוד באותו יום תמורת כופר.

לאחר שחרור צרפת על ידי בעלות הברית זכה פעם נוספת לעיטור צלב המלחמה, הפעם על פעילתו תחת הכיבוש הנאצי בצרפת.

הגנרל הצרפתי אלפונס יוני נימק את זכייתו:

הרב יעקב קפלן עם הרב [[מקס ורשבסקי בשנת 1978]]
קפלן נבחר לרב הראשי של פריז בשנת 1950, וכיהן בתפקיד זה במשך חמש שנים. דאגתו העיקרית הייתה לבנות מחדש את הקהילה, שנחרבה על ידי הנאצים.

ב-1955 מונה לרב הראשי של צרפת. בשנות כהונתו כרבה הראשי של צרפת סייע רבות להגירה של יהודי צפון אפריקה אל צרפת. הוא יצא לגמלאות בשנת 1980, ונפטר בשנת 1995.

== קישורים חיצוניים ==

== הערות שוליים ==

קטגוריה:רבנים ראשיים של צרפת
קטגוריה:ניצולי השואה
קטגוריה:פריז: אישים
קטגוריה:צרפתים שנולדו ב-1895
קטגוריה:צרפתים שנפטרו ב-1994
Ami go home

שלט "יאנקים לכו הביתה" ב[[ליברפול]]
גרפיטי "go home ami" על קיר מבנה במערב-ברלין
הסיסמה על לוח כתיבה בגן ילדים במזרח-גרמניה
!Ami – go home או !Yankee go home (ami הוא קיצור ל-amerikaner, אמריקאי בגרמנית. בעברית: "אמריקאים לכו הביתה!") היא סיסמה פוליטית אנטי-אמריקאית שהייתה נפוצה במדינות מערב אירופה, הגוש המזרחי ובעיקר בגרמניה המזרחית בתקופה שלאחר מלחמת העולם השנייה. הסיסמה נועדה לבטא את ההתנגדות לדריסת הרגל של צבא ארצות הברית במהלך תקופת הכיבוש וכן לאורך כל קיומן של גרמניה המערבית והמאוחדת (גם כיום). היא זכתה לפופולריות במהלך שנותיה הראשונות של המלחמה הקרה בשל שילובה בשירו בעל אותו שם של הזמר המזרח-גרמני, ארנסט בוש, כמו כן עקב שימושה בתעמולה המזרח-גרמנית בשלביה הראשונים.

== היסטוריה ==
מצעד ארגון הפיונרים על שם ארנסט תלמאן, 1950.]]
הסיסמה הייתה בשימוש אצל מספר מפלגות קומוניסטיות אירופאיות ותומכיהן כבר משנות ה-50: לדוגמה, בשנת 1951 נהגו תומכי ה-SED וה-FDJ להדביק סיסמאות מסוג זה בתחנות רכבת במערב ברלין.

לצד מזרח גרמניה, הייתה בשימוש נפוץ במדינות בהן היו תנועות שמאל חזקות שהתנגדו לנוכחות האמריקאית ולנאט"ו כגון צרפת (עד 1966) ואיטליה.

בשנות ה-60, שימשה הסיסמה את "האופוזיציה החוץ פרלמנטרית" (מחאה פוליטית נגד מלחמת וייטנאם במערב-גרמניה ) בתגובה למלחמת וייטנאם ונשארה רלוונטית בעידן תנועת השלום של שנות ה-70. לאחר מכן, נשכחה יותר ויותר מעיני הציבור, אך בנימה אירונית הפכה לחלק מהשפה היומיומית. מלחמת עיראק חידשה את הפופולריות מ-2003 ואילך.

== הופעות בתרבות ==
הסיסמה הופיעה בסרט אחת, שתיים, שלוש בבימויו של בילי ויילדר המתרחש בתקופת המלחמה הקרה. וריאציות של הסיסמה מופיעות במערכון הקומי של מונטי פייתון, בריאן כוכב עליון - "Romani ite domum" "רומאים לכו הביתה" וכן בסרט אפוקליפסה עכשיו בבימויו של פרנסיס פורד קופולה העוסק במלחמת וייטנאם "!Ami, geh' zum Teufel" (אמריקאים, לכו לעזאזאל). בספרות הסיסמה היא שמם של 5 כותרים.

== שירו של ארנסט בוש ==
את השיר "!Ami go Home" כתב והלחין בוש. השיר יצא לאור בשנת 1952 בפורמט תקליט יחד עם "In allen Sprachen". בשיר ניכר טונו האנטי-אמריקאי האופייני של בוש שמופיע בשירים אחרים, לדוגמה בגרסתו המחודשת לשיר Wenn die Soldaten.

להלן פזמון השיר:
{| cellpadding="5" align="center"
|-
! עברית !! גרמנית
|-
| <poem>לכו הביתה אמים, אמים לכו הביתה!
תפרזו את האטום למען השלום.
אמרו: גוד ביי לאבא ריין.
אל תגעו בילדתו הקטנה –
לורליי – כל עוד את שרה,
תתקיים גרמניה!
</poem>
| dir="ltr" | <poem>Go home, Ami! Ami, go home!
Spalte für den Frieden dein Atom.
Sag: Good bye dem Vater Rhein.
Rühr nicht an sein Töchterlein –
Lorelei – solang du singst,
Wird Deutschland sein!
</div></poem>
|}

== ראו גם ==
* אוסי ווסי
* אנטי-אמריקניזם

==קישורים חיצוניים==

* [https://www.youtube.com/watch?v=3CmJyn61j1k&list=RDd91FuK11QvU&index=3&ab_channel=Ingen Ami, Go Home!] - ביצוע השיר ביוטיוב

==הערות שוליים==

קטגוריה:מילים וביטויים בגרמנית
קטגוריה:מילים וביטויים באנגלית
קטגוריה:מושגים ומונחים במלחמה הקרה
קטגוריה:ביטויים ומושגים פוליטיים גרמנים
קטגוריה:שירים בגרמנית
קטגוריה:אנטי אמריקניזם
קטגוריה:סיסמאות
שלי מירון

שלי טל מירון (נולדה בט' באייר ה'תשל"ט, 6 במאי 1979) היא פוליטיקאית ישראלית, המכהנת כחברת הכנסת העשרים וחמש מטעם יש עתיד.

==ביוגרפיה==
מירון נולדה ב-1979 בירושלים לאב כורדי ולאם אמריקאית. בוגרת בית הספר "רובין" למחול ולמוזיקה במגמת ריקוד.

שירתה בחיל האוויר שש שנים כדוברת, קצינת הדרכה בטייסת AH-1 קוברה, קצינת מבצעים ומפקדת קורס קצינות מבצעים. בתפקידה האחרון שימשה כדוברת חיל האוויר הישראלי. השתחררה בדרגת סרן ושירתה במילואים כמפקדת מרכז תקשורת.

במשך כעשור, שימשה כמנהלת פיתוח עסקי ומנהלת פרויקטים בחברת הייטק, בדרום מזרח אסיה.

לקחה חלק ב"מחאת הסרדינים", לצמצום מספר התלמידים בכיתות. כיהנה כראש הנהגת ההורים בבית הספר היסודי "ארזים" בתל אביב.

בשנת 2018 הצטרפה למפלגת "יש עתיד", והתקדמה לתפקיד מנהלת מרחב מרכז של המפלגה. בשנת 2018 טל מירון התמודדה ברשימת "יש עתיד" למועצת עיריית תל אביב-יפו, אך לא נבחרה. לקראת הבחירות לכנסת העשרים וחמש, היא הוצבה במקום ה-25 ברשימת "יש עתיד", שזכתה ל-24 מנדטים. לאחר התפטרותו של חבר הכנסת יואל רזבוזוב בינואר 2023, נכנסה טל מירון לכנסת והושבעה כחברת כנסת בחודש פברואר באותה השנה.<ref>[https://oknesset.org/members/1118.html שלי מירון], באתר כנסת פתוחה</ref>

היא חברה בוועדה לקידום מעמד האישה ולשוויון מגדרי, ועדת המדע והטכנולוגיה וועדת הקליטה והעלייה. בנוסף היא מכהנת כממלאת מקום בוועדת הכלכלה של הכנסת.

טל מירון הינה יושבת הראש של השדולה למען החטופים, ושל השדולה למען נפגעות אלימות מינית ומגדרית במלחמת חרבות ברזל. במקביל היא יושבת בראש השדולה למען נשים עגונות בישראל, וחברה בשדולה למען קהילת הלהט"ב בכנסת.

==חיים אישיים==
בעלת תואר ראשון בתקשורת ובמדע המדינה מאוניברסיטת תל אביב ואם לשתי בנות.

==קישורים חיצוניים==

* [https://www.knesset.tv/knesset-members/48557/ שלי מירון], באתר ערוץ הכנסת

* 
* דליה בן ארי, [https://www.atmag.co.il/שלי-טל-מירון/ "אם זה מה שיגן על המדינה – אני אקפוץ שוב על שולחן"], באתר את, 1 ביוני 2023

== הערות שוליים ==

קטגוריה:בוגרות התיכון שליד האקדמיה למוסיקה ולמחול בירושלים
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:חיילות חיל האוויר הישראלי
קטגוריה:חיילי חיל האוויר הישראלי
קטגוריה:חברות הכנסת העשרים וחמש
קטגוריה:חברי הכנסת העשרים וחמש
קטגוריה:חברות הכנסת מטעם יש עתיד
קטגוריה:חברי הכנסת מטעם יש עתיד
קטגוריה:ישראליות שנולדו ב-1979
קטגוריה:ישראלים שנולדו ב-1979
כורורפיתקוס

כורורפיתקוס (שם מדעי: Chororapithecus; מילולית: "הפרימט של תצורות כורורה"), הוא סוג נכחד של קוף אדם ממשפחת ההומינידיים, אשר התקיים באפריקה במשך המיוקן שלפני 8 ואולי אף 10 מיליון שנה מזמננו.
== סיווג ==
פרימט זה הוא אחד מקרוביה של הגורילה המודרנית, כשבתחילה אף נחשב לגורילה נכחדת, אך בדיקה מחודשת הראתה שהיה אב קדמון משותף לה, ייתכן שבעל קשר למוצא האדם. בהמשך עבר לסוג נקאליפיתקוס (Nakalipithecus) ובהמשך סווג כעצמאי. לפי ההערכות היה זה העתיק מבני שבט הגורילניים (Gorillini), אם כי כמה חוקרים רואים בו קרוב יותר לדריופיתקוס.

הסוג תואר ב-2007 בידי גן סווה ועמיתיו, לאחר שנחפר מתצורות כורור ("Chorora Formation") שבעפר, אתיופיה בין 2005 ל-2007. הסוג הכיל מין אחד - Chororapithecus abyssinicus.
== מאפיינים ==
המאובנים שלו כללו תצורה בודדת של מספר שיניים עבות כשל גורילה מודרנית, אשר הותאמו ללעיסת צמחייה קשיחה והיה דומה בגודלו לגורילה מערבית. אלה כללו 9 שיניים, חלק טוחנות וניבים מגודלים יחסית לפרימט, דומים ביותר לאלה של גורילה והשתייכו לשלושה עד שישה פרטים שחיו יחדיו לאורך גדות אגם קדום באתיופיה. ככל הנראה היה אוכל צמחים שניזון בעיקר מקנים, פירות וזרעים.

==קישורים חיצוניים==

==הערות שוליים==

קטגוריה:גורילות
קטגוריה:מגה-פאונה של הנאוגן באפריקה
קטגוריה:פרימטים שחיו במיוקן
קטגוריה:מאובני טקסונים שתוארו ב-2007
גלדן זוחל

גִּלְדָּן זוֹחֵל (שם מדעי: Elytrigia repens) הוא מין דגן רב שנתי, מסוג גלדן ממשפחת הדגניים.

==מאפיינים==
גלדן זוחל הוא בעל הרבה קנים דקים היוצאים מקנה שורש זוחל על הקרקע. הקנים מגיעים לגובה של כמטר אחד, ובראשם שיבולים. הגלדן הזוחל הוא בעל כושר התחדשות גבוה והוא יכול להתחדש
מפיסות זעירות של קנה שורש.

==תפוצה==
גלדן זוחל מצוי באופן טבעי במדינות רבות. במקורו הוא היה נפוץ מאירופה ועד סין, ועקב תכונות המרעח שלו, העביר אותו האדם אף לאמריקה ולאוסטרליה. הוא נמצא גם בצפון אפריקה, סוריה, לבנון וקפריסין. הוא כמעט ולא נמצא בישראל. בשנת 1990 הוא נמצא ברמת הגולן בקרבת הגבול עם סוריה.

==שימושים==
במקומות רבים נחשב הגלדן הזוחל לעשב שוטה. הוא נמצא ברשימת זרעים מחבלים של מדינת ישראל. בבדיקה מדגמית של משלוחי מספוא המגיעים לישראל הוא נמצא בשישית מהמדגם.

ביוון, משתמשים בגלדן זוחל למשקה תה צמחים

גלדן זוחל משמש כתרופה טבעונית בשם נג'יל כנגד כאבים, שיעול ובעיות שתן.

==קישורים חיצוניים==

==הערות שוליים==

קטגוריה:דגניים
פלורידה (אורוגוואי)

פלורידה (בספרדית: Florida) היא עיר המשמשת כבירת מחוז פלורידה בדרום־מרכז אורוגוואי.

== היסטוריה ==
העיר נוסדה ב־24 באפריל 1809. ב־10 ביולי 1856 הפכה לבירת המחוז וב־19 באפריל 1894 הוכרזה כעיר.<ref></ref>

== גאוגרפיה ==
העיר ממוקמת בדרום־מרכז אורוגוואי, כ־80 קילומטרים צפונית לעיר הבירה מונטווידאו. גובהה הממוצע הוא 70 מטרים מעל פני הים. במזרחה חולף נהר סנטה לוסיה , אשר נשפך לריו דה לה פלטה.

== דמוגרפיה ==
נכון לשנת 2022, אוכלוסיית העיר עומדת על 33,640 תושבים.
{| class="wikitable"
|+
!שנה
!אוכלוסייה
|-
|1963
|20,934
|-
|1975
|25,374
|-
|1985
|28,443
|-
|1996
|21,594
|-
|2004
|32,128
|-
|2011
|33,639
|-
|2022
|33,640
|}

== תחבורה ==
העיר ממוקמת לצד כביש מספר 5 החוצה את המדינה לאורכה, ממונטווידאו בדרום ועד לריברה בצפון. כמו כן בעיר יש תחנת רכת המקשרת אותה עם מונטווידאו. מזרחית לעיר ישנו מנחת למטוסים קלים.

== ערים תאומות ==
* <ref></ref>

==קישורים חיצוניים==

* 
* 

==הערות שוליים==

קטגוריה:אורוגוואי: ערים
קטגוריה:יישובים שהוקמו ב-1809
בית הכנסת כתר התורה

בית כנסת כתר תורה (בערבית: كنيس كتر التوراة) הוא בית כנסת יהודי בעיר סוסה בתוניסיה.

== היסטוריה ==

בעיר סוסה התקיימה קהילה יהודית כבר בתקופת אימפריית קרתגו. במפקד אוכלוסין שהתקיים בשנת 1853 נמצא שהאוכלוסייה היהודית בעיר סוסה מנתה 400 משפחות יהודיות.

בשנת 1913 נבנה בית הכנסת "כתר תורה"<ref></ref> ביוזמת הרב יוסף גז, רבה הראשי של סוסה והרב הראשי הראשון של תוניסיה. בית הכנסת היה בית הכנסת המרכזי בעיר.

בשנת 1946 מנתה הקהילה היהודית בסוסה 3,500 נפש. עם הזמן התמעטה האוכלוסייה היהודית בעיר, במיוחד לאחר הקמת מדינת ישראל. נכון לשנת 2006 נותרו בסוסה 36 יהודים בלבד.<ref></ref> בעבר היו בסוסה שישה בתי כנסת, נכון לשנת 2020 רק בית הכנסת כתר תורה נשאר פעיל.<ref name="diarna"></ref>

ב־6 בדצמבר 2019 הודיע המכון למורשת הלאומית של תוניסיה שבית הכנסת כתר תורה הוכנס לרשימת אתרי המורשת של ארגון החינוך, המדע והתרבות האסלאמי העולמי.<ref></ref><ref></ref>

== ראו גם ==
* יהדות תוניסיה

== לקריאה נוספת ==
<div class="mw-content-ltr">
* 
</div>

==קישורים חיצוניים==
* [https://www.alliancestory.net/רקע-היסטורי-לסיפורים/40-תוניסיה/סוסה/31-רקע-היסטורי-ביס-למסורת-בתוניסיה רקע היסטורי, בית הכנסת כתר תורה בסוסה, תוניסיה, באתר אליאנס סטורי]
* [https://www.hyomi.org.il/mobile/apps_content.asp?id=849 אודות הרב יוסף גז מקים ואודות בית הכנסת כתר התורה, באתר hyomi.org]
* [https://archiqoo.com/locations/kether_torah_synagogue_sousse.php אודות בית הכנסת כתר התורה באתר archiqoo]

== הערות שוליים ==

קטגוריה:תוניסיה: בתי כנסת
מיכאל (שיר)

"מיכאל" הוא שיר שכתבה, הלחינה וביצעה הזמרת והיוצרת הישראלית אתי אנקרי. השיר נכתב והוקלט עבור תחרות ה"פסטיגל" שנערכה ב־1991. לאחר מכן הוא נכלל באלבומה השני של היוצרת, "קראת לי אסתר" (1993).

יהודה עדר עיבד והפיק את השיר, בשונה משאר שירי "קראת לי אסתר", שאותם הפיק אלון אולארצ'יק.

== על השיר ==
"מיכאל" נכתב עבור תחרות ה"פסטיגל" שנערכה בחג החנוכה בדצמבר 1991.

מקור השיר בטעות של אנקרי. היא צפתה בחלקים מסרט מסוים ולא מהתחלתו. בסרט הוזכרה דמות בשם מיכאל, ואנקרי טעתה לחשוב שזהו שמה של אחת מהדמויות הנשיות. לימים סיפרה: 

באותה התקופה עבדה אנקרי על אלבומה השני, "קראת לי אסתר", ועל כן היא כללה את השיר בתוכו. לבנה הבכור, שנולד זמן קצר אחר כך, קראה אנקרי בשם "מיכאל", ואף הקדישה לו את האלבום.

== יחס הביקורת ==
מבקר המוזיקה עמית סלונים כתב: "בדיעבד, שנת 1991 הייתה שנת מפנה. יצחק שמיר היה ראש הממשלה, ג'ורג' בוש האב היה נשיא ארצות הברית, וזמרת צעירה בשם אתי אנקרי הגיעה למופע הכי שמח של השנה כדי לבאס לנו את החיים עם שיר על ילדה שסובלת מהצקות בידי הילד שגר בבית השכן. לא חושב שדיברנו עד אז על הצקות מהסוג הזה. מי שמע אז על בריונות נפשית בכלל? "מיכאל" לא זכה בפסטיגל, אפילו לא התברג לשלושת המקומות הראשונים בתחרות, אבל הוא שינה את פני פסטיבל הילדים השנתי לנצח בכך שהכניס שירים שמתעסקים בגובה העיניים עם נושאים שבאמת מעסיקים ילדים".

== הצלחה ==
השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־8 בדצמבר 1991. הוא זכה להצלחה גדולה והגיע למקום הראשון, ובו שהה שלושה שבועות החל מ־19 בינואר 1992. הוא יצא מהמצעד ב־15 במרץ 1992 בתום 13 שבועות צעידה. במצעד השנתי של התחנה (תשנ"ב) הוא הגיע למקום ה־18.

=== מיקומי שיא ===

== משתתפים ==
על פי הערות אלבום.
* אתי אנקרי – זמרה, פסנתר
* אלון הלל – תופים
* זיו הרפז – בס
* שמוליק בודגוב – גיטרה חשמלית
* יהודה עדר – גיטרה קלאסית
* רביב גזית – קלידים
* קולות ילדים – קרן, גל, אלון, מולי, ירין וטל מכיתה ג' 1 בבית הספר לאומנויות

== קישורים חיצוניים ==

* [https://youtu.be/mFAI2tIlTZo אתי אנקרי – "מיכאל" מתוך פסטיגל 1991 (איכות נמוכה)], באתר יוטיוב

== הערות שוליים ==

קטגוריה:שירי 1991
קטגוריה:סינגלים מ-1991
קטגוריה:שירי אתי אנקרי
קטגוריה:שירים בעברית
קטגוריה:שירי ילדים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת NMC יונייטד אנטרטיינמנט
יחסי גבון–טורקיה

יחסי גבון–טורקיה הם יחסי החוץ בין גבון לטורקיה.

== יחסים דיפלומטיים ==
מבחינה היסטורית, לטורקיה היו יחסים חזקים עם גאנה.<ref name="auto">Carson, Patricia. Materials for West African History in French Archives. London: Athlone Press, 1968.</ref> טורקיה תמכה מאוד בהתרחבות הכלכלית של גבון<ref name="auto" /> לאחר עלייתו של בונגו לנשיאות ושיתפה פעולה עם מומחיות טכנית במהלך בניית מסילת הרכבת טרנסגבונה לעמק נהר אוגואו העליון.<ref name="auto1">Baker, Charles. "Reflexions sur les sources de l'histoire gabonaise." Paideuma 33 (2017): pp. 133-141.</ref>

היחסים נעשו מתוחים לאחר שכתב התחקיר הצרפתי פייר פיאן חשף <ref>Aaborg, Sam. Le monde des affaires gabonaise. Paris: Editions de Minuit, 2009.</ref> כי ממשלת בונגו השתמשה בסיוע טורקי לבניית ארמון נשיאותי חדש ומפואר תמורת 900 מיליון דולר (בשווי 4.12 מיליארד דולר ב-2020) שהעשיר את הגולים הצרפתים בגבון.

== יחסי סחר ==
* נפח הסחר בין שתי המדינות היה בשווי 38.9 מיליון דולר ב-2018.

== יחסי חינוך ==
קרן מעריף הטורקית מפעילה בתי ספר בגבון וטורקיה מעניקה מלגות לסטודנטים מגבון מאז 1992.

== נציגויות דיפלומטיות ==
* טורקיה מחזיקה בגבון שגרירות בליברוויל מאז 2012.
* גבון מחזיקה בטורקיה שגרירות באנקרה מאז 2015.<ref name="mfa"></ref>

== הערות שוליים ==